સંખ્યાબળની દ્રષ્ટિએ યુપીએના ઉમેદવારનું પલડું થોડું હળવું દેખાઈ રહ્યું છે. બી. કે. હરિપ્રસાદને કોંગ્રેસના 61, ટીએમસીના 13, સમાજવાદી પાર્ટીના 13, ટીડીપીના 6, સીપીએમના પાંચ, બીએસપીના ચાર, ડીએમકેના ચાર, સીપીઆઈના બે અને જેડીએસના એક સાંસદનો ટેકો મળવાની આશા છે. આમ વિપક્ષના ઉમેદવાર બી. કે. હરિપ્રસાદને 109 સાંસદોનો ટેકો મળશે. જો એક નોમિનેટેડ અને એક અપક્ષ સાંસદ હરિપ્રસાદનું સમર્થન કરે તો તેમને 111 સાંસદોનું સમર્થન મળી શકે છે. જો કે રાજ્યસભામાં ઉપસભાપતિ પદની ચૂંટણી જીતવા 123 સાંસદોનું સમર્થન મળવું જરૂરી છે.